armvectores/hy_wikipedia_2023 huggingface dataset:
Ռակովնիկ

Ռակովնիկ (չեխ․՝ Rakovník), քաղաք Չեխիայի արևմուտքում՝ Կենտրոնաչեխական երկրամասում։ Հանդիսանում է Ռակովնիկի շրջանի վարչական կենտրոնը։
Բնակչությունը կազմում է 16 611 հազար մարդ (2012 թվական)։ Տեղակայված է Պրահայից 50 կմ դեպի արևմուտք՝ ծովի մակարդակից 350 մ բարձրության վրա։ Երկաթուղային հանգույց է։


== Տնտեսություն ==
Քաղաքի տնտեսության հիմքը կազմում է խեցեգործական գործարանը (սալիկների արտադրություն)։ Քաղաքում կա գարեջրի գործարան, որ հիմնադրվել է 1454 թվականին և արտադրում է Bakalář ապրանքանիշի գարեջուր։ Այդ ապրանքանիշը ամենահինն է Չեխիայում։


== Տեսարժան վայրեր ==
Քաղաքում պահպանվել են հին գոթական դարպասներ (XV դարի 70-ական թվականներ), կաթոլիկական եկեղեցի։ Գործում է քաղաքային թանգարան։ Ամեն տարի անցկացվում է վոկալ երաժշտության «Rakovnik of Urnan Brothers» փառատոն։
Ռակովնիկի մոտ է գտնվում Կրշիվոկլատ ամրոցը (XV դարի վերջ)։


== Հայտնի բնակիչներ ==
XVI դարի սկզբում Ռակովնիկում ծնվել է չեխ հումանիստ Սիքս Օտերսդորֆսցին, ով եղել է 1547 թվականին տեղի ունեցած չեխական ապստամբության ակնառու գործչներից, գրել է այդ ապստամբության ժամանակ տեղի ունեցած դեպքերի ժամանակագրությունը։
1884 թվականին Ռակովնիկի արվարձանում ծնվել է Էդվարդ Բենեշը, ով եղել է Չեխոսլովակիայի երկրորդ նախագահը։
Ռակովնիկում է բնակվել ու ստեղծագործել Սիգիզմունդ Վինտերը (1846—1912), չեխ գրող ու պատմաբան։


== Քույր քաղաքնեեր ==
 Դիտցենբախ, Գերմանիա
 Իստրա, Ռուսաստան
 Վեյրտ, Նիդեռլանդներ
 Կրոլյովսկի Խլմեց, Սլովակիա
 Կոսցյան, Լեհաստան


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքը // mesto-rakovnik.cz
Ազնաբերդ (լեռ)

Անվան այլ կիրառումների համար տե՛ս՝ Ազնաբերդ (այլ կիրառումներ)Ազնաբերդ, Ազնաբյուրդ, Ազնաբյուրտ, լեռ Հայաստանի Սյունիքի մարզում Սյունիքի լեռների հյուսիսային հատվածում, Վահրավար գյուղից արևմուտք, բարձրությունը շուրջ 2715 մ։


== Ծանոթագրություններ ==
Դիդուբեի պանթեոն

Վրաստանի գրողների ու հասարակական գործիչների Դիդուբեի պանթեոն (վրաց.՝ დიდუბის მწერალთა და საზოგადო მოღვაწეთა პანთეონი, վրաց.՝ დიდუბე), գերեզմանատուն Վրաստանի մայրաքաղաք Թբիլիսիում։ Գերեզմանատունը, որտեղ թաղված են հայտնի գրողներ, դերասաններ, գիտնականներ ու Վրաստանի ազգային հերոսներ, տեղակայված է Թբիլիսիի հյուսիսում՝ Դիդուբեի շրջանում։
2015 թվականին պաշտոնապես հայտարարվել է Դիդուբեի գերեզմանատան փակման մասին։


== Պանթեոնում թաղվածներ ==
Գրիգոլ Աբաշիձե (1914-1994), վրացի բանաստեղծ
Քիթա Աբաշիձե (1870-1917), վրացի հասարակական գործիչ
Թամարա Աբակելիա (1905-1953), վրացի քանդակագործ, թատրոնի նկարիչ, գրաֆիկ
Թենգիզ Աբուլաձե (1924-1994), վրացի ռեժիսոր, ԽՍՀՄ ժողովրդական արտիստ
Զուրաբ Ավալիշվիլի (1876 −1944), վրացի հասարակական գործիչ, պատմաբան, դիվանագետ և երգիծաբան
Էլգուջա Ամաշուկելի (1928-2002), վրացի խորհրդային քանդակագործ
Լուարսաբ Անդրոնիկով (1872-1939), վրացի և ռուս փաստաբան, Իրակլի Անդրոնիկովի հայրը
Յակով Անֆիմով (1852-1930), ռուս նյարդաբան և հոգեբույժ
Ելենա Ախվլեդիանի (1901-1975), վրացի նկարիչ, գրաֆիկ
Նատալյա Բուրմիստրովա (1918-2008), դերասանուհի, ԽՍՀՄ ժողովրդական դերասանուհի
Ակակի Վասաձե (1899-1978), վրացի դերասան և ռեժիսոր, ԽՍՀՄ ժողովրդական արտիստ
Եկատերինա Գաբաշվիլի (1851-1938), վրացի գրող
Գեորգի Գեգեճկորի (1923-2003), վրացի դերասան, Վրացական ԽՍՀ ժողովրդական արտիստ
Վերա Դավիդովա (1906-1993), խորհրդային օպերային երգչուհի և մանկավարժ, ԽՍՖՍՀ ժողովրդական արտիստ և Վրացական ԽՍՀ ժողովրդական արտիստ
Կոնստանտինե Լորթքիփանիձե (1905-1986), վրացի գրող
Գիգա Լորթքիփանիձե (1927-2013), կինոյի և թատրոնի վրացի ռեժիսոր, ԽՍՀՄ ժողովրդական արտիստ (1979)
Ռևազ Ջափարիձե (1923-1999), վրացի գրող
Ռևազ Ինանիշվիլի (1926-1991), վրացի գրող
Ջաբա Իոսելիանի (1926-2003), վրացի քաղաքական գործիչ և զորահրամանատար
Օտիա Իոսելիանի (1930-2011), վրացի խորհրդային գրող
Զուրաբ Ժվանիա (1963-2005), Վրաստանի վարչապետ
Նիկոլայ Կանդելակի (1889-1970), վրացի քանդակագործ
Պլատոն Քեշելավա (1893-1963), վրացի հասարակական գործիչ, գրող-քննադատ
Օթար Կոբերիձե (1924-2015), վրացի դերասան և ռեժիսոր, Վրաստանի ժողովրդական արտիստ
Կոնստանտին Լեսելիձե (1903-1944), Խորհրդային Միության հերոս, խորհրդային զորահրամանատար, գեներալ-գնդապետ
Նինա Լեսելիձե (1906 – 1974), գեներալ-գնդապետ Կոնստանտին Լեսելիձեի կինը
Կոտե Մախարաձե (1926-2002), վրացի խորհրդային դերասան, հեռուստահաղորդավար
Գուրամ Փանջիկիձե (1933 - 1997), վրացի ֆանտաստ գրող
Սոֆիկո Ճիաուրելի (1937-2008), վրացի խորհրդային դերասանուհի
Ռեզո Չխեիձե (1926-2015), վրացի խորհրդային կինոռեժիսոր և դերասան
Ռամազ Չխիկվաձե (1928 - 2011), կինոյի և թատրոնի վրացի խորհրդային դերասան, ԽՍՀՄ ժողովրդական արտիստ
Լիա Էլիավա (1934-1998), վրացի խորհրդային դերասանուհի
Պյոտր Ումիկով (1838-1904), վրացի գրող
Շոթա Նիշնիանիձե (1929-1999), վրացի գրող
Վասիլ Գոձիաշվիլի (1905-1976), վրացի դերասան
Դիմիտրի Ալեքսիձե (1910-1984)- վրացի թատերական ռեժիսոր
Դոդո Անթաձե (1900-1978) - վրացի դերասան, թատրոնի ռեժիսոր, ԽՍՀՄ ժողովրդական արտիստ (1971)
Լադո Ասատիանի (1917-1943) - վրացի խորհրդային գրող


== Տես նաև ==
Մթածմինդա


== Ծանոթագրություններ ==


== Գրականություն ==
Ениколопов (Энаколопашвили) И. К. Дидубийский пантеон. — Тбилиси: Техника да шрома, 1957. — 242 с.
Ոսկե կիրճը

Ոսկե կիրճը (անգլ.՝ All Gold Canyon), ամերիկացի գրող Ջեկ Լոնդոնի պատմվածքը։ Գրվել է 1905 թվականին։


== Սյուժե ==
Պատմվածքում իրադարձությունները կատարվում են մի կիրճում։
Կիրճում ոչ մի ձայն չկար, բացի առվակի ձայնից և կիրճում տիրող մթնոլորտից։ Բիլ անունով մի մարդ խաթարում է կիրճի լռությունը։ Նա մի երգ շշնջալով առաջ է շարժվում կիրճով և հիանում է կիրճի գեղեցկությամբ։ Նա այստեղ էր եկել ոսկի որոնելու համար։ Սկսում է եռանդով առվի միջից հող հանել և լվանալ։ Երբ մի թաս լվանում է, մի շատ փոքր կտոր ոսկի է հանում։ Այդպես շարունակ մինչև երեսունհինգ ոսկե փայլ։ Երբ մութն ընկնում է, Բիլը խարույկ է վառում, նստում կողքին և սկսում ընթրել։ Առավոտյան Բիլը նորից է աշխատում և այնքան ինքնամոռաց, որ չի նկատում, թե ինչպես է մութն ընկնում և սթափվում է միայն այն ժամանակ, երբ էլ չի կարողանում տեսնել ոսկու փայլքը թասի մեջ։ Հետո նորից ընթրում է, ծխում ծխամորճ և հանելով կոշիկները պառկում վերմակի տակ։ Առավոտյան երբ վեր է կենում, որոշում է թարմացնել իր նախաճաշը և հենց այդ պահին իր ձեռքով կարթ է պատրաստում։ Նա որսում է տասը դյույմանոց մի կարմրախայտ։ Երեք այդպիսի կարմրախայտ ապահովում են նրա նախաճաշը։ Հետո նա սկսում է նորից ոսկի որոնել, բայց այս անգամ արդեն ավելի էր դժվարացել աշխատանքը, քանի որ այս անգամ նա պետք է բարձրանար բլուրը և թասով հողը իջեցներ առվի մոտ ու լվանար։ Հետո նա փորում էր դիվահար և շատ մեծ դժվարությամբ, բայց ի վերջո ոչ մի կտոր ոսկի չի հայտնաբերում։
Ու երբ մութն ընկնում է, Բիլը որոշում է քնել, սակայն նրան տանջում են իրեն սպառնացող վտանգի մասին մտքերը։ Հաջորդ օրը, երբ արևը դեռ նոր էր ծագել, նա արդեն նախաճաշել էր և բարձրանում էր ժայռն ի վեր։ Այդ առավոտ առաջին թասը երկու դոլարից ավելի շահույթ է բերում։ Նա մի տեղ է ընտրում և սկսում է այդտեղ փորել։ Բիլը շատ ջանասիրությամբ է աշխատում և երբ նա այնքան էր փորել, որ միայն իր գլուխն էր երևում, նրա գործիքը մի կոշտ բանի է դիպում և նա զննում է հողի հատակն ու տեսնում է, որ մի մեծ կտոր կվարց է։ Նա կվարցը մաքրում է և ստանում ոսկի։ Հետո նրան հանդիպում են ոսկու մեծ-մեծ կտորներ և մարդը ուրախությամբ դրանք հավաքում էր։ Եվ այդ կիրճը անվանում «Ոսկե կիրճ»։ Երբ հանկարծ նա զգում է, որ իր գլխավերևում ինչ որ մեկը կանգնած է, նա շատ է սարսափում։ Այդպես երկար չէր կարողանում շարժվել, որովհետև նրա ամբողջ մարմինը դողում էր և նա չգիտեր, թե ինչ աներ։ Որոշ ժամանակ նա այդպես քարացած մնալով մտորում էր, թե ինչ պետք է անի և ի վերջո նա որոշում է ձևացնել, թե չի նկատել այդ անտեսանելի թափառաշրջիկին, որը իրեն վտանգ է սպառնում և շարունակում է հետազոտել իր ոսկին։ Եվ հանկարծ այդ անծանոթը կրակում է մարդու ուսին։ Իսկ հետո Բիլը ընկնում է գետնին և անծանոթին թվում է, թե նա մեռած է։ Նա նստած ծխում էր երկար ժամանակ և երբ ցանկանում է գնալ դեպի Բիլը, Բիլն արդեն հասցնում է բռնել նրա ոտքը և կանգնեցնել նրան։ Հետո նրանք սկսում են կռվել։ Կռվի ընթացքում Բիլը անծանոթի ձեռքից խլում է զենքը և սպանում նրան՝ փրկելով իր իսկ կյանքը։ Հետո Բիլը նրան գցում է մի փոսի մեջ և թաղում։
Բիլն այս ամենից հետո չի մնում կիրճում ու թամբելով իր ձին հեռանում է կիրճից՝ մի երգ շշնջալով։ Նա խանգարել էր կիրճի անդորրը, փչացրել բնությունը և երբ նա գնում է, վերադառնում է կիրճի անդորրը։


== Կերպարներ ==
Բիլ
Անծանոթ


== Ծանոթագրություններ ==


== Արտաքին հղումներ ==
Ոսկե կիրճը
Ջեկ Լոնդոն, Ոսկե կիրճը
Աստերոիդների ցանկ (311101-311200)

Աստերոիդների ցանկ (311001-311100)  • Աստերոիդների ցանկ  • Աստերոիդների ցանկ (311201-311300)
 Աստերոիդների ցանկ (311001-311100)  • Աստերոիդների ցանկ  • Աստերոիդների ցանկ (311201-311300)
Էրվին Վուրմ

Էրվին Վուրմ (գերմ.՝ Erwin Wurm, հուլիսի 27, 1954(1954-07-27), Bruck an der Mur, Շտիրիա), ավստրիացի նկարիչ, լուսանկարիչ, ռեժիսոր և քանդակագործ։


== Կենսագրություն ==
Էրվին Վուրմը ծնվել է 1954 թվականին Ավստրիայի Բրուք նա Մուրե քաղաքում։ 1974-1977 թվականներին Գրացի համալսարանում սովորել է արվեստի պատմություն, իսկ 1977-1979 թվականներին արվեստ և արհեստ (քանդակագործություն) է սովորել Զալցբուրգի կերպարվեստի քոլեջում։ 1979-1981 թվականներին շարունակել է քանդակագործություն սովորել Վիեննայի կիրառական արվեստի քոլեջում։ 1995 թվականին Փարիզի գեղարվեստի դպրոցի քանդակագործության հրավիրված պրոֆեսոր էր, իսկ 1996-1997 թվականներին Լինցի արդյունաբերական և գեղարվեստական դիզայնի քոլեջի պրոֆեսոր էր։ 1993-1999 թվականներին նկարիչը եղել է Vienna Secession տնօրենների խորհրդի անդամ, 1995 թվականից՝ փոխնախագահ։ Էրվին Վուրմը եղել է բազմաթիվ ցուցահանդեսների հոգաբարձու։ Ապրել և աշխատել է Վիեննայում և Նյու Յորքում։


== Ստեղծագործություններ ==
1990-ական թվականներին Վուրմը ստեղծել է «մեկ րոպեանոց քանդակներ»-ի («One Minute Sculpture») շարքը, որը նկարչի օրգինալ հայտնագործությունն է։ Այդ քանդակներում, որոնք իրականում գոյություն ունեն կարճ ժամանակամիջոցում և ցուցահանդեսներին ցուցադրվում են լուսանկարների ու տեսանյութերի տեսքով, նկարիչն ու մոդելներն անսպասելի հարաբերությունների մեջ են մտնում առօրյա առարկաների հետ։ Մարդը հավասարակշռում է հատակ սրբելու հարմարանքի կամ աթոռի վրա և անձև հագուստով ընդունում է բարդ կեցվածք։ Մարդկային մարմինը դառնում է քանդակի մի մաս, փերֆորմանսի և քանդակագործության միջև եղած սահմանը ջնջվում է։
Էրվին Վուրմը որպես քանդակագործ ստեղծել է նաև ավելի սովորական «նյութական» շատ օբյեկտներ. «փչովի» տներ, ճկվող և ձևափոխվող մեքենաներ և մարդկանց կերպարանքներ. նկարիչը զբաղվում է ծավալի և նյութի դեկոնստրուկցիայով։ Նկարչի ստեղծագործություններում կարելի է հետևել սպառողների հասարակության քննադատությանը («ճարպով ծածկված» տներ ու մեքենաներ, երկրագունդը կուլ տվող մարդ), հեգնանք հակագլոբալացման վերաբերյալ («ականի որոնումներում» շարքը)։
1980-ական թվականների վերջին նկարիչը փորձեր է արել հագուստի առօրյա իրերի հետ, որոնք նա օգտագործել է քանդակներ ստեղծելու համար։ Հետո Էրվին Վուրմը սկսել է ստեղծել «Փոշոտ քանդակներ» և տեսաֆիլմեր։


== Անհատական ցուցահանդեսներ ==


== Հանրային հավաքածուներ ==


== Ծանոթագրություններ ==


== Արտաքին հղումներ ==
erwinwurm.at — Erwin Wurm
Աշխատանքներ և տեղեկություններ նկարչի մասին Xavier Hufkens պատկերասրահի կայքում
Աշխատանքներ և տեղեկություններ նկարչի մասին Artnet-ում
Galerie Krinzinger — Erwin Wurm
MCA Sydney, Australia — Erwin Wurm
Erwin Wurm: Greatest Human Being Who Ever Lived
Анонс выставки в ЦДХ и краткая информация о художнике(չաշխատող հղում)
Նացիոնալ-սոցիալիստական ​​գերմանական բանվորական կուսակցություն

Նացիոնալ-սոցիալիստական կուսակցություն (գերմ.՝ Nationalsozialistische Deutsche Arbeiterpartei), Գերմանիայի ծայրահեղ աջական նացիոնալ-սոցիալիստական բանվորական կուսակցություն 1920—1945 թվականներին։
Հիմնվել է Մյունխենում (կուսակցության անվան առաջին բառի կարճ՝ «նացի» ձևից են առաջացել «նացիզմ» և «նացիստներ» տերմինները)։ 1921 թվականից կուսակցության ֆյուրեր (առաջնորդ) է դարձել Ադոլֆ Հիտլերը (ղեկավարության մեջ էին նաև Հերման Գյորինգը, Յոզեֆ Գեբելսը, Ռուդոլֆ Հեսսը և ուրիշներ)։
Նացիոնալ-սոցիալիստական կուսակցությանը բնորոշ էին հակադեմոկրատիզմը, ծայրահեղ հակակոմունիզմը, շովինիզմը և նացիոնալիզմը, անզուսպ ամբոխավարությունը։ Տիրող խավերին հաջողվեց իշխանության գլուխ դնել ֆաշիստներին, և 1933 թվականին հաստատվեց ֆաշիստական դիկտատուրա, որի համակարգում Նացիոնալ-սոցիալիստական կուսակցությունը դարձավ գլխավոր օղակը, Հիտլերը նշանակվեց ռայխսկանցլեր։1939—1945 թվականների Երկրորդ համաշխարհային պատերազմում գերմանական ֆաշիզմի ջախջախումից հետո նացիոնալ-սոցիալիստական կուսակցությունը վերացվեց։
Հովսեփ Հախվերդյան

Հովսեփ Ալեքսանի Հախվերդյան (ծն. 22 փետրվարի, 1924, Սիսիանի շրջան, Բարձրավան - ?), հայ խորհրդային «գյուղատնտեսական արտադրության առաջավոր», սոցիալիստական աշխատանքի հերոս (1948), ԽՄԿԿ անդամ (1949)։
1953-1955 թվականներին Սիսիանի շրջանի Գետաթաղ, իսկ 1964-1967 թվականներին «Բեկում» կոլտնտեսության նախագահ։ Սոցիալիստական աշխատանքի հերոսի կոչման է արժանացել հացահատիկի բարձր բերք ստանալու համար։ 
Պարգևատրվել է Լենինի շքանշանով։
Բենդիկ

Բենդիկ, գյուղ Հայաստանի Լոռու մարզում։
Բնակչությունը հիմնականում զբաղվում է երկրագործությամբ։


== Բնակչություն ==
Բենդիկի ազգաբնակչության փոփոխությունը.


== Տես նաև ==
Բենդիկի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Պապուս Ալեքսանդրիացի

Պապուս Ալեքսանդրիացին (հունարեն Πάππος ὁ Ἀλεξανδρεύς, 290 թ.- 350 թ.), հանճարեղ հույն մաթեմատիկոսներից վերջիններից մեկն էր, հայտնի իր Սինագոգով կամ հավաքածուով (340 թ.), Պապուսի վեցանկյան թեորեմը՝ պրոյեկցիոն երկրաչափություն։ Նրա կյանքի մասին ոչինչ հայտնի չէ, բացի (իր գրառումներից) որ Հերմոդորուս անվամբ որդի ուներ, և Ալեքսանդրիայում ուսուցիչ էր։
Պապպոս Ալեքսանդրիացու մեզ հասած աշխատություններում մեկնաբանված և խորացված են (հատկապես մաթեմատիկայի բնագավառում) հին հունական շատ հեղինակների գործեր, որոնց զգալի մասը չի պահպանվել։ «Երկեր» խորագրով հայտնի 8 գրքերից բաղկացած իր հիմնական աշխատությունում (մեզ հասել են վերջին 6 գրքերը) Պապպոս Ալեքսանդրիացին անդրադարձել է թվաբանությանը, երկրաչափությանը, աստղագիտությանը, մեխանիկային։ Այն բարեխղճությունը, որով նա շարադրել է մեզ չհասած շատ աշխատությունների բովանդակությունը, «Երկերը» դարձնում են հելլենիստական շրջանի մաթեմատիկայի ուսումնասիրման վստահելի աղբյուր։ Պապպոս Ալեքսանդրիացու «Լիբիայի գետերը» աշխատությունը կորած է, իսկ «Երկրագրություն» աշխատությունը հայտնի է «Աշխարհացույց»-ից այն բովանդակել է Կլավդիոս Պտղոմեոսի «Աշխարհագրական ձեռնարկ»-ի համառոտ շարադրանքը։


== Ծանոթագրություններ ==
Տուրչինովկա

Տուրչինովկա (ուկրաիներեն՝ Турчинівка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Տուրչինովկա գյուղում բնակվում էր 589 մարդ։ Բնակավայրը զբաղեցնում է 2047 կմ² տարածք։ Բնակչության խտությունը կազմում էր 287,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7311) Հիլդեհան

(7311) Հիլդեհան (անգլ.՝ Hildehan), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 14-ին Դենիս դի Սիկոյի կողմից Սադբուրիյում։
Միջին հեռավորությունը Արեգակից կազմում է 2,834013 ա. մ., առավելագույնը մոտենում է 2,6949 ա. մ. հեռավորության վրա և հեռանում 2,9731 ա. մ.։ Արեգակի շուրջ մեկ ամբողջական պտույտ է կատարում 1742,61 երկրային օրվա ընթացքում, իր ուղեծրով շարժվելով միջինում 0,206586 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7311) Հիլդեհան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուսպոլոն

Ուսպոլոն (ռուս.՝ Усполонь), գյուղ Ռուսաստանի Նովգորոդի մարզի Շիմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալեևո (գյուղ, Կրասնինսկի շրջան)

Անվան այլ կիրառումների համար տե՛ս՝ ՄալեևոՄալեևո (ռուս.՝ Малеево), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 186 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավտոմատ վերահսկում

Վերահսկում ավտոմատ, մեքենաշինության մեջ մեքենաների դետալների չափերը վերահսկելու պրոցես, երբ օպերատորի գործողությունները լրիվ կամ մասամբ փոխարինված են չափիչ սարքավորումների մեխանիզմների գործողություններով։ Ավտոմատ վերահսկման նպատակը վերահսկման համար ծախսվող ժամանակի կրճատումն է և որակի գնահատման սուբյեկտիվության վերացումը։


== Հիմնական գործողություններ ==
Հիմնական գործողություններն են․ դետալների բեռնում, դրանց տեղադրում վերահսկման դիրքերում, վերահսկում և պիտանի դետալների բաժանում։ Ըստ ավտոմատացման աստիճանի, տարբերում են ավտոմատներով (պրոցեսը լիովին ավտոմատացված է), կիսաավտոմատներով (ավտոմատացված է մեկ կամ մի քանի գործողություն), վերահսկիչ սարքավորումներով իրականացվող ավտոմատ վերահսկում։ Այն կիրառվում է դետալի մեկ պարամետրը չափելու և միաժամանակ կամ հաջորդաբար մի քանի պարամետրեր ստուգելու համար։ Երբեմն ավտոմատ վերահսկում են համարում ակտիվ վերահսկումը։


== Խմբեր ==
Ըստ նշանակման (նայած վերահսկումից հետո դետալների խմբերի թվի) տարբերում են ավտոմատ վերահսկման երկու խումբ։ Առաջին խմբի ավտոմատ վերահսկման դեպքում թույլտվածքի սահմաններում առանձնացվում է պիտանի դետալների միայն մեկ խումբ, մնացած դետալները (մեկ կամ երկու խումբ) խոտան են։ Խոտաններից առանձնացնում են այն դետալները, որոնք կարելի է ուղղել (օրինակ, լիսեռի տրամագիծը մեծ է թույլատրվածից) և որոնք չի կարելի ուղղել (օրինակ, լիսեռի տրամագիծը փոքր է թույլատրվածից)։ Այդպիսի վերահսկումը սովորաբար իրականացվում է վերահսկիչ ավտոմատներով կամ կիսաավտոմատներով, որոնց հիմնական նշանակումը պատրաստի արտադրանքի ընդունումն է՝ վերահսկող օպերատորի փոխարեն։ Երկրորդ խմբի ավտոմատ վերահսկման դեպքում առանձնացվում են պիտանի դետալների մի քանի խումբ, որոնք օգտագործվում են մեքենաների ընտրովի հավաքման համար։ Այդպիսի վերահսկման համար նախատեսվում են վերահսկիչ ավտոմատներ կամ կիսաավտոմատներ, որոնց հիմնական նշանակումը պատրաստման տեխնոլոգիական պրոցեսի թեթևացումն է։ Այն ավտոմատ վերահսկումը, որի դեպքում իրականացվում է միայն դետալների բաժանումը (պիտանիի և խոտանի), ի տարբերություն ակտիվ վերահսկման, հաճախ անվանում են պասիվ։ Առավել լայն տարածում ունի երկրորդ խմբի ավտոմատ վերահսկումը, քանի որ այն հնարավորություն է տալիս պարզեցնել դետալների պատրաստման պրոցեսը և էժանացնել արտադրությունը։ Առաջին խմբի ավտոմատ վերահսկումը քիչ է տարածված, քանի որ նաիսստեսում է բոլոր շինվածքների ստուգում, որը հաճախ դառնում է տնտեսապես աննպատակահարմար և տեխնիկապես չհիմնավորված։ Սակայն ավտոմատ վերահսկման այդ տեսակը արդյունավետ է որոշ դեպքերում, օրինակ, չկարգավորվող անկայուն տեխնոլոգիական պրոցեսի դեպքում։ Ավտոմատ վերահսկումը իրականացվում է տարբեր վերահսկիչ֊չափիչ միջոցներով։
Դիոր Ֆոլ Սոու

Էլիզաբեթ Դիոր Ֆոլ Սոու (1968), սենեգալացի փաստաբան և պետական գործիչ։ Եղել է Սենեգալի առաջին կին դատախազը, որին  հանրապետության իշխանությունները նշանակել են 1976 թվականին Սեն-Լուի դատարանում։ Կին իրավաբանների ասոցիացիայի պատվավոր նախագահն է։


== Կենսագրություն ==
1976 թվականին Դիոր Ֆոլ Սոուն նշանակվեց դատախազ Սեն Լուիում` դառնալով Սենեգալի պատմության մեջ առաջին կին դատախազը։ Նա եղել է կրթության և սոցիալական պաշտպանության վերահսկողության գծով ազգային տնօրեն, Սոնաթել Օրանժի իրավաբանական հարցերով տնօրեն, Ռուանդայի միջազգային քրեական տրիբունալի իրավախորհրդատու, Ռուանդայի քրեական և վերաքննիչ դատարանների գլխավոր դատախազ և Միջազգային քրեական դատարանի խորհրդատու։
ՅՈՒՆԻՍԵՖ-ի ֆինանսավորվմամբ, Դիոր Ֆոլ Սոունի  ղեկավարությամբ  իրականացվեց  սենեգալյան օրենսդրությունը ՄԱԿ-ի կոնվենցիաներին համապատասխանեցնելու ուսումնասիրություն և կազմվեց Սենեգալի 1999 թվականի Օրենքը, որն արգելում էր կանանց սեռական օրգանների թլպատումը։
2001 թվականից 2005 թվականներին Դիոր Ֆոլ Սոուն եղել է Երեխաների իրավունքների և բարեկեցության փորձագետների աֆրիկյան կոմիտեի անդամ։
2015 թվականին նա դարձավ Գենդերային և մարդու իրավունքների գծով  լրագրողների միության (Network of journalists in Gender and Human Rights) պատվավոր նախագահ։ Դիոր Ֆոլ Սոուն 2017 թվականին թոշակի անցավ։


== Աշխատություններ ==
The Rights of Children in the African Judicial System', in E. Verhellen (ed.) Understanding children’s Rights, University of Ghent, 1996.


== Ծանոթագրություններ ==
Ժողովածու (3841)

Ձեռագրի անվանումը (3841), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3841 թվի տակ։ Ձեռագիրը գրվել է 1699-1700 թվականներին Մովսես քահանա գրիչի կողմից։ Ստացողը եղել է Հովհաննես։ Գրված է թղթի վրա, որը ունի 18,5X12,5 չափս։ Ձեռագիրը կազմված է 316 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ 111ա, 123ա, 326ա, 309ա։


== Բովանդակություն ==
Գր. Նարեկացւոյ Մեկնութիւն Երգոց երգոյն։
Անդրէի Կապադովկացւոյ Մեկնութիւն Յայտնութեանն Յովահաննու։
Ի մեկնութենէն Ս. Թղթոյն Յովհաննու։


== Ծանոթագրություններ ==
50-ի դատավարություն

«50-ի դատավարություն» կամ «մոսկվացիների դատավարություն» (ռուս.՝ «Процесс пятидесяти», «Процесс москвичей»), հեղափոխական-նարոդնիկների դատավարությունը տեղի է ունեցել Պետերբուրգում 1877 թվականի փետրվար-մարտին։ Դատվողների մեծ մասը «համառուսական սոցիալ-հեղափոխական կազմակերպության» անդամներ Էին, որոնք մեղադրվում Էին բանվորների շրջանում հեղափոխական պրոպագանդա անելու համար։ 
Դատավարությունում նշանակալից Էին Սոֆյա Բարդինայի և Պյոտր Ալեքսեևի ճառերը, ովքեր իրենց խոսքում խիստ դեմ արտահայտվեցին ցարական դատարանի հանդեպ։ Դատը մեծ տպավորություն գործեց հեղափոխական մտավորականության վրա։ 
Մեղադրյալների (նրանց թվում Էին հայ հեղափոխականներ Ստեփան Ղարդաշյանը, Ե․ և Տ․ Թումանովա քույրերը) մի մասը դատապարտվեց տաժանակրության ու աքսորի, մյուսը՝ ավելի մեղմ պատիժների։
Գեորգի Մարտինյուկ

Գեորգի Իվանովիչ Մարտինյուկ (ռուս.՝ Георгий Иванович Мартынюк, մայիսի 5, 1912(1912-05-05), Կիև, Ռուսական կայսրություն - փետրվարի 1, 1981(1981-02-01), Մոսկվա, ԽՍՀՄ), խորհրդային հնչյունային օպերատոր, որ 1950 թվականից աշխատել է «Սոյուզմուլտֆիլմ» ստուդիայում։ Հայրենական մեծ պատերազմի մասնակից։ ՌԽՖՍՀ մշակույթի վաստակավոր աշխատող (1975)։


== Կենսագրություն ==
Գեորգի Մարտինյուկը ծնվել է 1913 թվականի մայիսի 5-ին։ Մոսկվայում սովորել է հնչյունային օպերատորների դասընթացներում։ 1932 թվականին աշխատանքի է ընդունվել Կիևի կինոֆաբրիկայում, 1938 թվականին՝ Մոսկվային ձայնագրման ֆաբրիկայում, որտեղ աշխատել է ռադիոտոնֆիլմերի ստեղծման վրա։ Հայրենական մեծ պատերազմից հետո աշխատել է գեղարվեստական ֆիլմերի համար նվագախմբային ֆոնոգրամաների ձայնագրման վրա։ 1950 թվականին սկսել է աշխատել «Սոյուզմուլտֆիլմ» ստուդիայում։ Դրանից բացի, Գեորգի Մարտինյուկը մասնակցել է ավելի քան 30 արտասահմանյան ֆիլմերի ռուսերեն կրկնօրինակմանը։
Գեորգի Մարտինյուկը մահացել է 1981 թվականի փետրվարի 1-ին։


== Ֆիլմագրություն ==


=== Հնչյունային օպերատոր ===


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 420—421. — 816 с. — 3000 экз. — ISBN 5-9265-0319-4


== Արտաքին հղումներ ==
Գեորգի Մարտինյուկ Internet Movie Database կայքում
Գեորգի Մարտինյուկ մուլտֆիլմը «Անիմատոր.ռու» կայքում
Ստրեխովցի

Ստրեխովցի (ուկրաիներեն՝ Стріхівці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Ստրեխովցի գյուղում բնակվում էր 744 մարդ։ Բնակավայրը զբաղեցնում է 1,63 կմ² տարածք։ Բնակչության խտությունը կազմում էր 456,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվանովկա (ավան, Բարվենկովոյի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), ավան Ուկրաինայի Խարկովի մարզի Բարվենկովոյի շրջանում։ Հիմնադրվել է 1965 թվականին։
2001 թվականի տվյալներով Իվանովկա ավանում բնակվում էր 1 275 մարդ։ Բնակավայրը զբաղեցնում է 1035 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռոժդեստվենսկոե (այլ կիրառումներ)

Ռոժդեստվենսկոե, կարող է վերաբերել՝

Ռոժդեստվենսկոե - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում
Ռոժդեստվենսկոե - գյուղ Ուկրաինայի Սումիի մարզի Յամպոլի շրջանում
Կշաննի

Կշաննի (ռուս.՝ Кшанны, բաշկիրերեն՝ Кешәнне), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 421 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելիտունգ

Բելիտունգ (ինդոն.՝ Belitung, Billiton), կղզի Մալայան կղզեխմբում, Մեծ Զոնդյան կղզիների խմբում՝ Սումատրա և Կալիմանտան կղզիների միջև։ Տարածքը 4․859 կմ2 է, բարձրությունը՝ մինչև 510 մ։ Կա անագի հանքանյութերի արդյունահանում։ Գլխավոր քաղաքը Տանջունգպանդան է։
Կղզին հայտնի է նաև Բելիտոն անունով։


== Ծանոթագրություններ ==
Էլեն Բյորստինի ֆիլմագրություն

Էլեն Բյորստինի ֆիլմագրությունը.


== Ծանոթագրություններ ==
Ռեակտիվ պայուսակ

Ռեակտիվ պայուսակ կամ (անգլ.՝ Jet pack), որը հայտնի է նաև որպես հրթիռային գոտի (անգլ.՝ rocket belt) կամ հրթիռային պայուսակ (անգլ.՝ rocket pack), այն հագածին օդի միջով տեղափոխող, գազի (որոշ դեպքերում նաև հեղուկի) շիթերը օգտագործող և, սովորաբար, մեջքի վրա ամրացվող սարքավորում է։
Կոնցեպտը ծագել է 1960-ականներին գիտական ֆանտաստիկայից և շուտով դարձել է հանրամատչելի, երբ հնարավորություն ստացվեց այն իրականացնել։ Ռեակտիվ պայուսակներն ամենաշատը տարածված էին տիեզերագնացների՝ տիեզերանավից դուրս գործողություններ կատարելու համար։ Չնայած այն բանի, որ արդեն երկար տարիներ տեխնոլոգիան շարունակում է զարգանալ և բարելավվել, դեռ գոյություն ունեն որոշ խոչընդոտներ այն զինված ուժերում կիրառելու համար, ինչպես նաև որպես անհատական տրանսպորտ օգտագործելու, քանի որ կան Երկիր մոլորակի մթնոլորտի և գրավիտացիայի, մատչելի վառելիքների էներգիայի ցածր խտության և մարդու թռչելու հարմարունակության հետ կապված խնդիրներ։ Մարդկային մարմնի սահմանափակումները հատուցելու համար ռեակտիվ պայուսակը պետք է հաշվի առնի թռիչքի բոլոր գործոնները, այդ թվում վերելքը և կայունացումը։


== Ծանոթագրություններ ==


== Արտաքին հղումներ ==
Popular Mechanics comparison of the TAM Rocket Belt and Jetpack International's Jet Pack H202
Jetpack Aviation (JB-9 jetpack)
YouTube video
Սարմանդեևկա

Սարմանդեևկա (ռուս.՝ Сармандеевка, բաշկիրերեն՝ Сармандеевка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոդինկա

Կոդինկա (ռուս.՝ Кодинка), գյուղ Ռուսաստանի Սվերդլովսկի մարզի Կամենսկ-Ուրալսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապույտ էմալե զոլերով ձու

«Կապույտ էմալե զոլերով ձու» (ռուս.՝ Яйцо с полосками синей эмали), ոսկերչական զատկական ձու, որը պատրաստվել է Կարլ Ֆաբերժեի ընկերությունում 1885-ից 1891 թվականներն ընկած ժամանակահատվածում։ Պատվիրատուի և առաջին սեփականատիրոջ մասին պատմությունը ցայսօր լռում է։
Այսօր «Կապույտ էմալե զոլերով ձու» ոսկերչական ձուն գտնվում է Ստավրոս Նիակրոսի մասնավոր հավաքածուի կազմում (Փարիզ, Ֆրանսիա)։


== Նկարագիր ==
«Կապույտ էմալե զոլերով ձու» ոսկերչական ձուն պատրաստված է կանաչ, կարմիր և դեղին ոսկուց։ Զարդարված է շափյուղաներով, ադամանդներով։ Պատված է թափանցիկ կապույտ էմալով։ Ձվի գագաթը պսակված է կայսերական թագով՝ զարդարված շափյուղաներով և ադամանդներով։ Ձուն տեղադրված է ոսկյա կլոր հենարանին։


== Անակնկալ ==
«Կապույտ էմալե զոլերով ձու» ոսկերչական ձվի անակնկալը, շատ հնարավոր է, որ պատրաստված է եղել լուսնաքարից։ Այսօր այն կորսված է։
Ներկայումս ձվի համար պատրաստվել է նոր անակնկալ։ Այն իրենից ներկայացնում է ագաթե նապաստակի մանրակերտ, որի աչքերը սուտակներից է պատրաստված։


== Պատմություն ==
Զատկական ոսկերչական ձուն պատրաստվել է Սանկտ Պետերբուրգում՝ Կարլ Ֆաբերժեի ընկերությունում՝ 1885-ից 1891 թվականներն ընկած ժամանակահատվածում։ Առաջին գնորդի կամ պատվիրատուի մասին որևէ վկայություն չի պահպանվել։
1921 թվականին այն գնում է Ալեքսանդր Թիլանդրը Ֆինլանդիայից։ 1924 թվականին վերավաճառվել է պարոն Պեպպերին՝ Բուդապեշտից։ 1953 թվականին ձուն գտնվել է Արմանդ Համմերի պատկերասրայում՝ Նյու Յորքում։ 1962 թվականից պատկանում է հույն միլիարդատեր Ստավրոս Նիարկոսին։ Այսօր էլ «Կապույտ էմալե զոլերով ձու» ոսկերչական ձուն գտնվում է վերջինիս մասնավոր հավաքածուում։


== Ծանոթագրություններ ==


== Արտաքին հղումներ ==
«Կապույտ էմալե զոլերով ձու» ոսկերչական ձու
Ձվի մասին
Մաուրո Ֆերնանդես

Մաուրո Ռաուլ Ֆերնանդես (իսպ.՝ Mauro Raúl Fernández, մարտի 31, 1989(1989-03-31) կամ մարտի 31, 1990(1990-03-31), Պուերտո Մադրին, Չուբուտ, Արգենտինա), արգենտինացի ֆուտբոլիստ, «Էստուդիանտես» ակումբի կիսապաշտպան, որ վարձավճարով հանդես է գալիս «Էմելեկ»-ում։


== Ակումբային կարիերա ==
Ֆերնանդեսը կարիերան սկսել է «Գիլերմո Բրաուն» ակումբում, որտեղ հանդես է եկել 3 մրցաշրջան և օգնել է թիմին դուրս գալ Պրիմերա B։ 2011 թվականի ամռանը Մաուրոն տեղափոխվել է «Էստուդիանտես»։ Նա նորամուտը նշել է օգոստոսի 7-ին արգենտինական Պրիմերայի՝ «Նյուելս Օլդ Բոյզ»-ի դեմ խաղում։ Ֆերնանդեսը «Էստուդիանտես»-ի կազմում՝ իր առաջին գոլը խփել է սեպտեմբերի 18-ին «Արգենտինոս Հումիորս»-ի դեմ խաղում։
2013 թվականի սկզբին խաղային պրակտիկա ստանալու համար Մաուրոն վարձավճարով տեղափոխվել է «Պենյարոլ»։ Նա մարտի 29-ին «Սենտրալ Էսպանոլ»-ի դեմ խաղում նշել է իր նորամուտը՝ Ուրուգվայի ֆուտբոլի առաջնությունում։ Հունիսի 1-ին «Լիվերպուլ»-ի դեմ խաղում նա առաջին գոլն է խփել «Պենյարոլ»-ի կազմում։ Նույն մրցաշրջանում նա նվաճել է Ուրուգվայի առաջնության ոսկե մեդալները։
2014 թվականի ամռանը Մաուրոն վարձավճարով տեղափոխվել է «Էմելեկ»։ Հուլիսի 31-ին նա նշել է նորամուտը «Դեպորտիվո Կիտո»-ի դեմ խաղում։ Այդ տարում Ֆերնանդեսը դարձել է Էկվադորի չեմպիոն։ 2015 թվականի փետրվարի 25-ին Լիբերտադորեսի գավաթի խաղարկության՝ «Ստրոնգեստ»-ի դեմ խաղում նա իր առաջին գոլն է խփել «Էմելեկ»-ի կազմում։


== Ձեռքբերումներ ==
Ակումբային
 «Պենյարոլ»

Ուրուգվայի չեմպիոն  (2012/13) «Էմելեկ»

Էկվադորի չեմպիոն (2014)


== Ծանոթագրույթուններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Դալմատին

Դալմատին, շան ցեղատեսակ, որը տարբերվում է իր սև կամ մոխրագույն պտերով և շատ նման է ժամանակակից դալմատիններին։ Այս ցեղատեսակը հայտնի է եղել դեռևս հին աշխարհում։ Օրինակ՝ Հունաստանում կատարված պեղումների արդյունքում գտնված նկարները թույլ էին տալիս մարդկանց կողքին նկատել նմանատիպ կենդանինների, որոնք շատ նման են ժամանակակից դալմատին շներին։ Իսկ դա նշանակում է, որ դալմատինները արդեն մի քանի հազարամյակ է ինչ գոյություն ունեն։ Դալմատինները ակտիվ շներ են և պահանջում են երկար զբոսանքներ մաքուր օդին։


== Ցեղատեսակի բոնութագրեր ==


=== Մարմին ===
Դալմատինի մարմինը լայն է, լավ սահմանված, մկանուտ, տոկուն և կենսուրախ։ Երբ լիովին հասունանում է, ըստ American Kennel Club-ի ստանդարտների, այն ունենում է 48-58 սմ հասակ և ինչպես միշտ որուն ավելի մեծ է լինում քան էգը։ Մարմինը երկար է, ուսերը հետ ընկած։ Դալմատինի թաթերը կլոր են, լավ ցցված ոտքի մատներով, սուր եղունգները սովորաբար սպիտակ են, կամ այն գույնի, ինչ պտերն են։ Բարակ ակաջները գտնվում են վերևում և գլխին մոտ։ Աչքերի գույները տատանվում են շագանակագույնի, դեղնավունի կամ կապույտի մեջ։ Լինում է նաև, երբ մի աչքը լինում կապույտ, մյուսը շագանակագույն, կամ այլ համադրություններ։


=== Մորթի ===
Դալմատինը ծնվում է սպիտակ մորթիով և իրենց առաջին պտերն առաջանում են ծնվելուց 3-4 շաբաթ անց։ Մեկ ամիս անց նրանք համարյա ունենում են իրենց բոլոր պտերը, սակայն դեռ շարունակում են մեծանալ և զարգանալ։ Պտերի չափերը տատանվում են 3-6 սմ-ի մեջ, որոնք սև են կամ շագանակագույն (մոխրագույն), իսկ մորթին սպիտակ է։
Դալմատինների մորթին կարճ է և խիտ։ Նրանց կոշտ մազերը հաճախ կպնում են գորգերին, հագուստին կամ այլ պարագաների, որոնք դժվար է մաքրել։          Այլ, ավելի հազվադեպ հանդիպող գույները ներառում են կապույտ (մոխրագույն կապույտ), եռագույն (հոնքերի, այտերի, ոտքերի և կրծքավանդակի շագանակագույն բծերով) և նարնջագույն կամ կիտրոն (մուգից մինչև գունատ դեղին գույն)։ Գունավոր բծերը կարող են հայտնվել մարմնի ցանկացած մասում, հիմնականում գլխի կամ ականջների վրա և ամբողջական գույն են։ Բծերը տեսանելի են հենց սկզբից և չեն ներկայացնում մի շարք հարակից կետեր։


=== Ձագերի քանակը ===
Դալմատինները ունենում են 9-13 ձագ։

Առողջություն
Ինչպես և մյուս ցեղատեսակները, դալմատինները ևս առողջական որոշակի խնդիրներ ունեն, օրինակ ՝ խլություն, ալերգիա և միզուղիների հետ խնդիրներ (քարեր)։ Հեղինակավոր բուծողները թեսթավորում են անում, համոզվելու համար, որ իրենց քոթոթները լսում են։ Ամերիկյան Dalmatian Club- ը նշում է, որ դալմատինների կյանքի միջին տևողությունը 11-ից 13 տարի է, չնայած ոմանք կարող են ապրել 15-ից 16 տարի։ ԱՄՆ-ում և Մեծ Բրիտանիայում ցեղատեսակի առողջության ուսումնասիրությունները ցույց են տալիս, համապատասխանաբար, 9,9 և 11,55 տարվա կյանքի տևողություն։ Սկզբում ձագերը իրենց վրա չունեն պտեր
		
		
		
		


== Ծանոթագրություններ ==


== Աղբյուրներ ==
СТАНДАРТ FCI № 153 от 14.04.1999 Archived 2012-07-31 at the Wayback Machine.
https://en.wikipedia.org/wiki/Dalmatian_(dog)


== Գրականություն ==
Далматин // The Dog Collection : журнал. — М.: ООО «ДжиИ Фаббри Эдишинз». — № 6.


== Արտաքին հղումներ ==
Դալմատին ցեղատեսակի պատմությունը, ստանդարտները
Դալմատինի տեսքը հասկանալի լեզվով
Ամեն ինչ մեր պտավոր սիրելիների՝ Դալմատինների մասին Archived 2019-11-30 at the Wayback Machine.
Պիերպոն (Կալվադոսի գավառ)

Պիերպոն (ֆր.՝ Pierrepont), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 92 մարդ, բնակչության խտությունը` 21.45 մարդ/կմ²։ Բնակավայրը զբաղեցնում է 4.29 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 34 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 60 աշխատունակ (15-64 տարեկան)  բնակիչ, որոնցից ակտիվ էին 50-ը, իսկ ոչ ակտիվները` 10։ Ակտիվության ցուցանիշը կազմում է 83,3 %։ 50 աշխատունակ մարդկանցից աշխատել է 44 անձ (25 տղամարդ և 19 կին)։ Գործազուրկ են եղել 6 անձ (4 տղամարդ և 2 կին)։ 10 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գիրք առաքինութեանց (46, Պետրոս Արագոնացի)

Անվան այլ կիրառումների համար տե՛ս՝ Գիրք առաքինութեանց (այլ կիրառումներ)Պետրոս արագոնացի, Գիրք առաքինութեանց (46), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 46 թվի տակ։ Ձեռագիրը գրվել է 1386 թվականին Գրիգոր Տաթևացի գրիչի կողմից, Վաղատնո վանքում։ Ստացողը եղել է Հովհաննես Որոտնեցին։ Գրված է թղթի վրա, որը ունի 18 x 13 չափս։ Ձեռագիրը կազմված է 338 թերթից։ Ունի կիսախորաններ, լուսանցազարդեր։


== Բովանդակություն ==
Բանալի համառօտագրութեանց
Գէորգայ վիրակրի Քարոզ Երուսաղէմի (կցված 17֊րդ դարում)


== Ծանոթագրություններ ==
Խուան Կառլոս Լորենցո

Խուան Կառլոս Լորենցո (իսպ.՝ Juan Carlos Lorenzo, հոկտեմբերի 27, 1922(1922-10-27) կամ հոկտեմբերի 10, 1922(1922-10-10), Բուենոս Այրես, Արգենտինա - նոյեմբերի 14, 2001(2001-11-14), Բուենոս Այրես, Արգենտինա), արգենտինացի նախկին ֆուտբոլիստ և մարզիչ, ով հանդես է եկել արգենտինական, իտալական, իսպանական և ֆրանսիական ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են Մադրիդի Ատլետիկոն, իտալական Լացիոն և Ռոման։


== Նվաճումներ ==


=== Մարզչական ===
1959 Իսպանիայի երրորդ դիվիզիոն (Մալյորկա)
1960 Իսպանիայի երկրորդ դիվիզիոն (Մալյորկա)
1972 Արգենտինայի առաջնություն (Սան Լորենցո)
1973–1974 Չեմպիոնների գավաթ երկրորդ տեղ (Ատլետիկո Մադրիդ)
1976 Արգենտինայի առաջնություն (Բոկա Խունիորս)
1977 Լիբերտադորեսի գավաթ (Բոկա Խունիորս)
1977 Միջմայրցամաքային գավաթ (Բոկա Խունիորս)
1978 Միջմայրցամաքային գավաթ (Բոկա Խունիորս)
1983 Արգենտինայի երկրորդ դիվիզիոն (Ատլանտա՝ մարզել է առաջին 12 խաղում)


== Արտաքին հղումներ ==
Կենսագրությունը Մալյորկայի կայքում Archived 2010-06-22 at the Wayback Machine. (իսպաներեն)
Տոտո Լորենցոն Մալյորկայում Archived 2009-04-24 at the Wayback Machine. (իսպաներեն)
Լորենցոյի կենսագրությունը Archived 2006-05-22 at the Wayback Machine. (իսպաներեն)
Կենսագրությունը Լացիոյի երկրպագուների կայքում Archived 2011-10-08 at the Wayback Machine. (իտալերեն)
El Toto in Unión Archived 2006-02-12 at the Wayback Machine. (իսպաներեն)


== Ծանոթագրություններ ==
Վոյբոկալո (այլ կիրառումներ)

Վոյբոկալո, կարող է վերաբերել՝

Վոյբոկալո - ավան Ռուսաստանի Լենինգրադի մարզի Կիրովսկի շրջանի կազմում։
Վոյբոկալո - գյուղ Ռուսաստանի Լենինգրադի մարզի Կիրովսկի շրջանի կազմում։
Լեռնադահուկային սպորտ

Լեռնադահուկային սպորտ, ծագել է բլրի վրա հատուկ դահուկների միջոցով։ Սպորտը ամբողջ աշխարհի միլիոնավոր մարդկանց հայտնի է նաև որպես ակտիվ հանգստի տեսակ։ Ավանդաբար զարգացած են այնպիսի երկրներում, ինչպիսիք են Ավստրիան, Իտալիան, Ֆրանսիան, Շվեյցարիան, ԱՄՆ-ն, Գերմանիան։ Դահուկավազքի հայրենիքը հանդիսանում է Ալպերը, և լեզուների մեծամասնությամբ այն թարգմանվում է «ալպյան դահուկներ» (անգլերեն՝ Alpine skiing, ֆրանսերեն Ski alpin, գերմաներեն՝ Ski alpin, իսպաներեն՝ Esquí alpino, իտալերեն՝ Sci alpino).
Դիվնոե (գյուղ, Բելոգորսկի շրջան)

Անվան այլ կիրառումների համար տե՛ս՝ ԴիվնոեԴիվնոե (ուկրաիներեն՝ Дивне, Ղրիմի թաթարերեն՝ Mırzaköy), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Մուրզակոյ։
2001 թվականի տվյալներով Դիվնոե գյուղում բնակվում էր 29 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաշևկայի շրջան

Մաշևկայի շրջան (ուկրաիներեն՝ Машівський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Մաշևկա։


== Աշխարհագրություն ==
Շրջանի տարածքի մակերեսը կազմում է 900 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 22947 մարդ։ Բնակչության խտությունը կազմում էր 25,5 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Նափիչխովո

Նափիչխովո (վրաց.՝ ნაფიჩხოვო), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 628 մարդ։


== Ծանոթագրություններ ==
Անոթլայնիչ դեղամիջոցներ

Անոթլայնիչ դեղամիջոցներ, դեղանյութեր, որոնց ներմուծումն օրգանիզմ լայնացնում է արյան անոթները և իջեցնում արյան ճնշումը։


== Տեսակներ ==
Ըստ ազդեցության մեխանիզմների լինում են՝ անուղղակի ազդեցություն ունեցող անոթլայնիչ դեղամիջոցները (մենթոլ, վալիդոլ, պախիկարպին, ապրոֆեն), որոնք ընդհատում են սիմպաթիկ համակարգի անոթասեղմիչ ներգործությունը, ուղղակի ազդեցություն ունեցող անոթլայնիչ դեղամիջոցները (նիտրիտներ, թեոբրոմին, պապավերին, դիբազոլ), որոնք անմիջական ներգործություն ունեն մկանաթելերի կծկման վրա. անոթաշարժ կենտրոնի տոնուսն իջեցնող անոթլայնիչ դեղամիջոցներ (քլորալ, հիդրատ, սալսոլին)։


== Կիրառություն ==
Անոթլայնիչ դեղամիջոցները օգտագործվում են հիպերտոնիկ հիվանդության, կրծքային հեղձուկի, ուղեղի արյան շրջանառաթյան խանգարման դեպքերում։
Անաստաս Դալչև

Անաստաս Քրիստոֆ Դալչև (հունիսի 12, 1904(1904-06-12), Սալոնիկ, Հունաստան - հունվարի 17, 1978(1978-01-17), Սոֆիա, Բուլղարիա), բուլղարացի գրող, թարգմանիչ։


== Կենսագրություն ==
Անաստաս Դալչևը ծնվել է 1904 թվականի հունիսի 12-ին Սալոնիկում։ Ավարտել է Սոֆիայի առաջին արական գիմնազիան։ 1921 թվականին դպրոցական լրագրում տպագրվել է Անաստաս Դալչևի առաջին բանաստեղծությունը։ Գիմնազիան ավարտելուց հետո Դալչևը սովորել է Սոֆիայի համալսարանի փիլիսոփայության բաժնում։
1923 թվականից Անաստաս Դալչևի ստեղծագործությունները տպագրվում են «Գիպերիոն», «Դեմոկրատական հայացք» և «Արևելք» ամսագրերում։ 1926 թվականին յոթ ամիս ապրել է Հռոմում, որտեղ հաճախել է արվեստների պատմության վերաբերյալ դասախոսությունների։ 1927 թվականին ընկերների հետ միասին հրատարակում է սեփական թերթը՝ «Աղեղնավոր», և միաժամանակ սկիզբ է դնում «Աղեղնավոր» գրական խմբակին։ 1928 թվականին մեկնում է Փարիզ, դասախոսություններ լսում Սորբոնի համալսարանում։ Այնտեղ ավարտում է նաև ֆրանսերենի ուսուցչի դասընթացները, ապա այցելում է Լոնդոն։
Հայրենիք վերադառնալուց հետո աշխատում է որպես ուսուցիչ ու թարգմանիչ։ Կոմունիստական կուսակցության իշխանության հաստատումից երեք տարի անց զրկվում է պետական աշխատանքից ու տնից։ Ընտանիքի ապրուստն ապահովելու նպատակով ստիպված է լինում շատ աշխատել, ինչի պատճառով գրեթե չի գրում։ Սակայն զբաղվում է թարմանչական աշխատանքներով. բուլղարերեն է թարգմանում է Խոսո Օրտեգա-ի-Գասետի, Օնորե դը Բալզակի, Ստենդալի, Լաֆոնտեն, Անտոն Չեխովի ստեղծագործությունները, Յոհան Քրիստիան Ֆրիդրիխ Հյոլդերլինի քնարական պոեզիան և այլն։
1952 թվականին Անաստաս Դալչևը դառնում է «Պլամիչե» («Կրակ») ամսագրի խմբագիր։ Ստեղծում է բանաստեղծական ու փիլիսոփայական աֆորիզմների ու քննադատական արտացոլումների «Հատվածներ» ժողովածուն, որ հրատարակվել է 1967 թվականին։
Միայն 1956 թվականին Անաստաս Դալչևը սկսում է նորից ստեղծագործել։ 1972 թվականին լույս է տեսնում «Պատշգամբ» ժողովածուն։
1974 թվականին Անաստաս Դալչևը պարգևատրվում է Բուլղարիայի Ժողովրդական Հանրապետության III աստիճանի շքանշանով։
1967 թվականին ԽՍՀՄ Գերագույն խորհրդի նախագահության հրամանով պարգևատրվել է «Պատվո նշան» շքանշանով Բուլղարիայում ռուսական ու խորհրդային գրականության ժողովրդականացման համար։


== Ստեղծագործությունը ==
Բանաստեղծ Անաստաս Դալչևը բացահայտում է նոր գեղագիտական բանաձև. սիմվոլիստների՝ բանաստեղծական աշխարհն ամեն իրականից զերծ պահելու ջանքերին հակառակ՝ Անաստաս Դալչևը գնում է առարկայական ռեալիզմի ուղով։
Անաստաս Դալչևի ստեղծագործությունները թարգմանվել են ֆրանսերեն, սլովակերեն, չեխերեն, հունգարերեն, ռուսերեն, գերմաներեն, իտալերեն, լեհերեն, ֆիններեն, իսպաներեն, անգլերեն, չինարեն, ճապոներեն, արաբերեն, շվեդերեն և այլ լեզուներով։


== Գրքեր ==
Լուսամուտներ, 1926 թ.
Բանաստեղծութուններ, 1928 թ.
Փարիզ, 1930 թ.
Շարտրե հրեշտակը, 1943 թ.
Բանաստեղծութուններ, 1965 թ., 1969 թ.
Հատվածներ, 1967 թ.
Պատշգամբ, 1972 թ.


== Ծանոթագրություններ ==


== Արտաքին հղումներ ==
Անաստաս Դալչև. կենսագրություն
Իվան Կոլարով «Живото живее в грях», գրական ֆորում (բուլղ.)
Գիշուկ

Գիշուկ, հայկական արական անուն։ Առաջացել է հայերեն գեշ՝ «վատ, տգեղ» բառից, որը նույնպես գործածական անձնանուն է եղել։ Կիրառվել է 13-15-րդ դարերում։


== Գործածություններ ==
Գիշուկ, որդի Գրիգորի, ով 1206 թվական նվիրել է 2 արտ Բագնայրի Ս․ Աստվածածին վանքին։
Գիշուկ, ունեցել է մի տուն, որը գնելով Սմբատի որդի Անագովլէն, 1247 թվական նվիրել է Հռոմոսի վանքին։
Գիշուկ, զավակ Թումայի, ազգական Կարապետ կրոնավորի, ով 1381 թվականին Սղկայու վանքում ընդօրինակել տվեց Հի Կտակարանը։
Գիշուկ, մերձավոր Վարդան քահանայի, ով 1397 թվականին Երզնկայում գնեց մի Ավետարան։
Գիշուկ խոջա, ով 1464 թվականին մի Ավետարան նվիրեց Ընծայնից Ս․ Աստվածածնին։


== Ծանոթագրություններ ==
Սուրբ Գրիգոր Լուսավորիչ եկեղեցի (Խարթում)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցին Հայ Առաքելական եկեղեցու տաճար է Սուդանի մայրաքաղաք Խարթումում։
Տվյալ պահին Սուդանում ապրում է մոտավորապես 2.000 հայ, որորնց մեծամասնությունը բնակվում է Խարթումում։ Այդ հայերի նախնիները փրկվել են 1915 թվականին Մեծ Եղեռնի ժամանակ և Արևմտյան Հայաստանից եկել են Աֆրիկա։ Եկեղեցին հիմնադրված է եղել 20-րդ դարի սկզբին։ Տվյալ պահին գործում է։


== Տես նաև ==
Հայերը Սուդանում
Խարթում
Նաբերեժնոե (այլ կիրառումներ)

Նաբերեժնոե, կարող է վերաբերել՝

Նաբերեժնոե - գյուղ, Ուկրաինայի Դոնեցկի մարզի Նովոազովսկի շրջանում
Նաբերեժնոե - գյուղ, Ուկրաինայի Պոլտավայի մարզի Գլոբինոյի շրջանում
Նաբերեժնոե - գյուղ, Ուկրաինայի Սումիի մարզի Տրոստյանեցի շրջանում
Տրիբիանո

Տրիբիանո  (իտալերեն՝ Tribiano), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 2222 մարդ է։ Բնակչության միջին խտությունը՝ 370 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 20067։ Հեռախոսային կոդը՝ 02։
Տրիբիանոն սահմանակից է Պաուլլո, Մեդիլիա, Մուլացանո, Կոլտուրանո, Դրեզանո համայնքներին։
Կոմունայի հովանավորներն են Սուրբ Վիտուսը, ինչպես նաև Մոդեստը և Կրիսկենտիան։ Տոնը նշվում է հունիսի 15-ին։


== Ծանոթագրություններ ==
ԴՌՍՈւ-1

ԴՌՍՈւ-1 (ռուս.՝ ДРСУ-1), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 244 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.bn

.bn, Բրունեյի վերին մակարդակի ազգային դոմենն է։


== Արտաքին հղումներ ==
IANA .bn whois տեղեկություն
Լուֆթհանզա

Lufthansa (հայ.՝ Լուֆթհանզա), Գերմանիայի և Եվրոպայի խոշորագույն ավիաընկերություններից մեկն է. ավիաընկերության անվանումը ծագում է գերմանական «Luft» բառից, որը թարգմանաբար նշանակում է «օդ» և Hansa՝ Հանզեական լիգան է։ Օգտագործելով իր ֆրանկֆուրտյան և մյունիխյան հանգույցները, Լուֆթհանզանն ներկայումս թռիչքներ է իրականացնում 74 երկրների շուրջ 211 ուղղություններով. հիմնականում չվերթներ իրականացնում է Եվրոպայում։ Ավիաընկերության չվերթը բաղկացած է 620 ինքնաթիռներից, և 2013 թվականի ավիաընկերությունը տեղափոխել է ավելի քան 104,5 միլիոն ուղևոր։ Ավիաընկերության գրասենյակը գտնվում է Քյոլն քաղաքում։ Ավիաընկերությունը հիմնադրվել է 1926 թվականի հունվարի 6-ին։ Ավիաընկերությունը դաշինք է կնքել Star Alliance-ի հետ 1977 թվականին։ Lufthansa-ի  ավիացիոն ծառայությունները ներառում են լոգիստիկ, MRO (սպասարկում, նորոգում և կապիտալ վերանորոգում), քեյթրինգ, լրացուցիչ այլ ծառայություններ և խմբային գործառույթներ։ Վերջիններիս մեջ մտնում են նաև Lufthansa AirPlus, Lufthansa Aviation Training և IT ընկերություններ։ Lufthansa-ն իր ամրագրումների և ուղևորների սպասարկման համակարգի բոլոր բաղադրիչները 1990-ականներին ամբողջությամբ հանձնել է արտաքին կառավարման՝ հանձնելով այն Ամադեուսին։ Ընկերության կարգախոսն է. «Լուֆթհանզա. Թռչելու ավելի լավ տարբերակ չկա։»։ Lufthansa-ն բրիտանական հեղինակավոր SKYTRAX-ի կողմից գնահատվել է որպես 5-աստղանի ավիաընկերություն՝ իր օդանավակայանի, ինչպես նաև օդանավերի և անձնակազմի սպասարկման որակի համար։ 2020 թ.-ի մարտի 19-ին Լուֆթհանզան չեղյալ հայտարարեց իր թռիչքների 95 տոկոսը` COVID-19 համաճարակով պայմանավորված։ Այնուամենայնիվ, որպես եվրոպական առաջատար  ավիաընկերությունների  խումբ, Lufthansa- ն մշտապես դիմագրավել է ավիացիոն շուկայի մարտահրավերներին և անընդհատ արդիականացվել է։


== Չվերթը ==
2014 թվականի օգոստոսին, ավիաընկերության չվերթը բաղկացած էր հետևյալ ինքնաթիռներից՝:


== Տուրիզմ ==
2006 թվականին ընկերությունը փոխադրել է ավելի 53,43 միլիոն ուղևոր։ Lufthansa ավիաընկերության հասույթը 2006 թվականին կազմել է € 19,85 մլրդ, իսկ մաքուր շահույթը € 803 միլիոն։ Լուֆթհանզան թռիչքներ է իրականացնում Ֆրանկֆուրտից Երևան։


== Ծանոթագրություններ ==


== Արտաքին հղումներ ==
Պաշտոնական կայք
Վոդինո (Նեկլինովսկի շրջան)

Վոդինո (ռուս.՝ Водино), գյուղ (խուտոր) Ռուսաստանի Ռոստովի մարզի Նեկլինովսկի շրջանում։ Մտնում է Սինյավսկի գյուղական համայնքի կազմի մեջ։
Էրբիլ

Էրբիլ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Երուսաղեմի հայ կերպարվեստ

Երուսաղեմը հայ մշակույթի և գիտության կենտրոններից է։ Սուրբ Հակոբյանց վանքի «էդուարդ և Հելեն Մարտիկյան» թանգարանում պահվում են մեծ մասամբ կիլիկյան վարպետների պատրաստած ոսկե, արծաթե, փայտե իրեր, ձեռագրակազմեր, կանթեղներ, վարդապետական և կաթողիկոս, գավազաններ, Հեթում Ա-ի մականը, Թորոս Ռոսլինի նկարազարդ ձեռագրերի ստվար մասը։ Վանքի ձեռագրատան շուրջ 4 հազար հայերեն ձեռագրերի հավաքածուի (աշխարհում երկրորդը՝ Մատենադարանից հետո) ցանկը կազմել է Տիգրան Սավալանյանցը 1865 թվականին, հետագայում՝ Սրտավազդ արքա Սյուրմեյանը, 1966 թվականին՝ Նորայր արքա Պողոսյանը («Մայր ցուցակ ձեռագրաց Սրբոց Հակոբյանց»)։ 1919 թվականին Կուտինայի նշանավոր խեցեգործներ Դավիթ Հովհաննիսյանին, Նշան Բալյանին և Մկրտիչ Կարաթաշյանին հրավիրել են Երուսաղեմ՝ վերանորոգելու Քարափի մզկիթի (16-րդ դար) գմբեթը (որմնասալիկները), նաև զարգացնելու խեցեգոր ծությունը (ստեղծագործել է 3 սերունդ)։ 1986 թվականին Թել Ավիվում կազմակերպվել է «Հայկական խեցեգործությունը Երուսաղեմում», իսկ 2000 թվականին՝ «Դրախտի թռչնակները» (նվիրված էր Մարի Բալյանի ստեղծագործությանը) ցուցահանդեսները։
Վլադիմիր Կորնեև

Վլադիմիր Կորնեև (ռուս.՝ Влади́мир Влади́мирович Корне́ев, մայիսի 1, 1940(1940-05-01) - հոկտեմբերի 5, 2007(2007-10-05)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1965 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1962 թվականից զբաղվել է դիվանագիտական գործունեությամբ։

1989 թվականի փետրվարի 8-ից մինչև 1991 թվականի մարտի 18-ը Սոմալիում եղել է ԽՍՀՄ արտակարգ և լիազոր դեսպան։
1991 թվականի մարտի 18-ից մինչև 1991 թվականի դեկտեմբերի 25-ը Մոզամբիկում եղել է ԽՍՀՄ արտակարգ և լիազոր դեսպան։
1991 թվականի դեկտեմբերի 25-ից մինչև 1996 թվականի հունիսի 5-ը Մոզամբիկում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է եղել, ունի երեք երեխա։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Վալդիլեչա

Վալդիլեչա (իսպ.՝ Valdilecha), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Լաս Վեգաս շրջանում։ Բնակչությունը՝ 2326 մարդ (ըստ 2010 թվականի)։ Տարածքը՝ 42,48 կմ2։
Բիրկվան

Բիրկվանի (վրաց.՝ ბირკიანი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է Ալազանի գետի մոտակայքում


== Արտաքին հղումներ ==
Ամսագիր «Չեչենական հասարակությունը այսօր»